‘Naïef om te dink ek gaan weer bo uitkom’ | Netwerk24
‘Naïef om te dink ek gaan weer bo uitkom’
Andy Murray sê hy is nie meer bekommerd oor wat die lewe sonder tennis inhou nie. Foto: Getty Images
Die 32-jarige Brit, wenner van drie Grand Slam-titels, het sover vanjaar hoofsaaklik in die dubbelspel meegeding en speel uiteindelik weer “sonder pyn” nadat hy in Januarie ’n heupoperasie ondergaan het wat sy loopbaan gered het.
BBCSport berig Murray sit sy lang pad om terug te keer in die enkelspel vandeesweek in die Zhuhai-kampioenskap in China voort.
“Ek verwag nie om weer my allerbeste te wees nie,” sê hy. “Ek dink dit sou ’n bietjie naïef en verspot wees om te dink dat dit die geval sal wees.
“Ek dink wel dat ek weer op die hoogste vlak sal kan meeding as dit van my vaardighede afhang, maar dit is ’n ander storie om fisiek die standaard te bereik om met die bestes te kan saamgesels.”
Die voormalige wêreld-nommer-een, 413de op die wêreldranglys, sê hy het nog ’n paadjie om te loop.
Ek geniet dit om terug te wees, maar as ek nie aanhou verbeter nie, sal ek ’n besluit oor my toekoms in die sport moet neem.
“Tennis was nog altyd ’n groot deel van my lewe, maar ek het besef dat gesondheid uiteindelik die belangrikste vir ’n gelukkige lewe is. Ek was altyd bekommerd oor my lewe ná tennis, maar nie meer nie.
“Ek het die laaste paar maande ’n blik op my toekoms sonder tennis gekry en dit was wonderlik – kuier saam met vriende en familie en dit was briljant.”
Meer oor: Tennis | Andy Murray